Visit Site
Recommended byColombia
అయితే కొంత మంది అభిమానులు ఒకడుగు ముందుకేసి రషీద్‌కు భారత పౌరసత్వం ఇవ్వాలని, టీమిండియాలో స్థానం కల్పించాలని సోషల్ మీడియా ద్వారా తమ అభిప్రాయాలను వ్యక్తం చేస్తున్నారు. అయితే దీనిపై స్వయంగా అఫ్ఘానిస్తాన్ అధ్యక్షుడు అష్రఫ్ ఘనీ స్పందించారంటే సోషల్ మీడియాలో రషీద్ పవర్ ఎలా ఉందో అర్థమవుతోంది. అంతేకాకుండా ఒక అఫ్ఘాన్ ఆటగాడికి భారత్‌లో వస్తోన్న స్పందన చూసి అక్కడి నాయకులు, ప్రజలు ఉప్పొంగిపోతున్నారు. ‘మా హీరో రషీద్ ఖాన్‌ను చూసి అఫ్ఘాన్ ప్రజలు గర్విస్తున్నారు. మా ఆటగాళ్లు తామేంటో నిరూపించుకోవడానికి ఒక మంచి వేదికను చూపించిన మా భారత మిత్రులకు నా కృతజ్ఞతలు. అఫ్ఘానిస్తాన్ ఎంత గొప్పదో రషీద్ మాకు గుర్తుచేశాడు. క్రికెట్ ప్రపంచానికి అతనొక ఆస్తి. అతన్ని వదులుకోవడానికి మేం సిద్ధంగా లేం’ అని అష్రఫ్ ఘనీ ట్వీట్‌లో పేర్కొన్నారు.
Afghans take absolute pride in our hero, Rashid Khan. I am also thankful to our Indian friends for giving our playe… https://t.co/Lg8NjQe1wH
&mdash; Ashraf Ghani (@ashrafghani) 1527275290000
రషీద్ పౌరసత్వంపై దేశ అధ్యక్షుడే స్పందించడంతో ఆ తరవాత అఫ్ఘానిస్తాన్ క్రికెట్ బోర్డు చైర్మన్ అతిఫ్ మాషల్ కూడా స్పందించారు. ‘రషీద్ ఖాన్‌కు అవకాశాలు ఇస్తున్నవారందికీ ధన్యవాదాలు. అతనికి అన్ని చోట్ల అత్యధిక డిమాండ్ ఉందని నాకు తెలుసు. కానీ అతనెప్పుడూ దేశాన్ని విడిచి వెళ్లడు. ఎందుకంటే ఒక అఫ్ఘాన్ పౌరుడిగా అతను గర్వపడతాడు. దేశమంటే ఎంతో భక్తి’ అని అతిఫ్ ట్వీట్ చేశారు. దీనికి రషీద్ స్పందించాడు. ‘కచ్చితంగా మిస్టర్ చైర్మన్. నేను అఫ్ఘాన్ పౌరుడిగా గర్వపడుతున్నాను. నేను నా దేశంలోనే ఉంటాను. దేశం కోసమే పనిచేస్తా. దేశం కోసమే పోరాడతా. మనం శాంతిని వ్యాప్తి చేయాలి. మన దేశానికి అది ఎంతో అవసరం’ అంటూ ట్విట్టర్ ద్వారా బదులిచ్చాడు.
@MashalAtif Sure Mr. Chairman, @mashalAtif I am proud Afghan and I will stay in my country and will work and fight… https://t.co/mSSOtZKGhW
&mdash; Rashid Khan (@rashidkhan_19) 1527374506000
రషీద్ ఖాన్‌కు తన దేశం పట్ల ఉన్న భక్తి, ప్రేమను చూసి నెటిజన్లు మురిసిపోతున్నారు. ఇక రషీద్ ఖాన్ భారత అభిమానులైతే ‘నీ లాంటి ఆటగాడు మా దేశం వచ్చి ఆడటం మాకు గర్వకారణం’ అంటూ ట్వీట్లు చేస్తున్నారు. ఇండియా, అఫ్ఘానిస్తాన్ ఎప్పటికీ మిత్ర దేశాలేనని కొంత మంది అంటున్నారు. అయితే రషీద్ ఖాన్‌కు భారత పౌరసత్వం ఇవ్వాలని కోరుతున్నవారిని వ్యతిరేకించేవారు లేకపోలేదు. ఒక మంచి పెర్ఫార్మెన్స్ ఇస్తే ఏ ఆటగాడినైనా మన భారతీయులు స్టార్ చేసేస్తారని మరొకరు పేర్కొన్నారు. ‘మా దగ్గర చాహల్, కుల్దీప్ యాదవ్, అశ్విన్, జడేజా వంటి టాలెంట్ ఉన్న స్పిన్నర్లు ఉన్నారు’ అంటూ రిప్లై ఇచ్చారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.